title: 2008/695/EK: Komisijas Lēmums ( 2008. gada 29. augusts ), ar kuru paziņo to, ka saskaņā ar kopējo zivsaimniecības politiku darbu uzsāk Vidusjūras reģionālā konsultatīvā padome

text:
               30.8.2008

               LV

               Eiropas Savienības Oficiālais Vēstnesis

               L 232/12

      KOMISIJAS LĒMUMS

   (2008. gada 29. augusts),
   ar kuru paziņo to, ka saskaņā ar kopējo zivsaimniecības politiku darbu uzsāk Vidusjūras reģionālā konsultatīvā padome
   (2008/695/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2004. gada 19. jūlija Lēmumu 2004/585/EK, ar ko izveido reģionālās konsultatīvās padomes atbilstīgi kopējai zivsaimniecības politikai (1), un jo īpaši tā 3. panta 3. punktu,
   ņemot vērā ieteikumu, kuru 2008. gada 16. maijā Itālija iesniedza Spānijas, Francijas, Grieķijas, Maltas, Slovēnijas un Kipras vārdā,
   tā kā:

               (1)

               Padomes 2002. gada 20. decembra Regula (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (2) un Lēmums 2004/585/EK veido regulējumu reģionālās konsultatīvās padomes izveidei un darbībai.

               (2)

               Ar Lēmuma 2004/585/EK 2. pantu izveido reģionālo konsultatīvo padomi, kuras pārziņā ir Vidusjūra.

               (3)

               Saskaņā ar Lēmuma 2004/585/EK 3. panta 1. punktu zivsaimniecības nozares un citu interešu grupu pārstāvji iesniedza Grieķijai, Spānijai, Francijai, Kiprai, Maltai un Slovēnijai lūgumu par minētās reģionālās konsultatīvās padomes darbību.

               (4)

               Saskaņā ar Lēmuma 2004/585/EK 3. panta 2. punktu attiecīgās dalībvalstis lēma par to, vai pieteikums par Vidusjūras reģionālo konsultatīvo padomi atbilst minētā lēmuma noteikumiem. Attiecīgās dalībvalstis 2008. gada 16. maijā Komisijai iesniedza ieteikumu par minēto reģionālo konsultatīvo padomi.

               (5)

               Ieinteresēto pušu pieteikumu un minēto ieteikumu Komisija ir izvērtējusi saskaņā ar Lēmumu 2004/585/EK un kopējās zivsaimniecības politikas mērķiem un principiem, un uzskata, ka Vidusjūras reģionāla konsultatīvā padome ir gatava uzsākt darbu,

         IR NOLĒMUSI ŠĀDI.
   Vienīgais pants
   Vidusjūras reģionālā konsultatīvā padome, kas izveidota ar Lēmuma 2004/585/EK 2. panta 1. punkta b) apakšpunktu, uzsāk darbu 2008. gada 15. septembrī.

      Briselē, 2008. gada 29. augustā

            Komisijas vārdā —

            Komisijas loceklis

         Joe BORG

      (1)  OV L 256, 3.8.2004., 17. lpp. Lēmumā grozījumi izdarīti ar Lēmumu 2007/409/EK (OV L 155, 15.6.2007., 68. lpp.).

      (2)  OV L 358, 31.12.2002., 59. lpp. Regulā grozījumi izdarīti ar Regulu (EK) Nr. 865/2007 (OV L 192, 24.7.2007., 1. lpp.).


title: 2006/398/EK: Padomes Lēmums ( 2006. gada 20. marts ), lai noslēgtu Nolīgumu vēstuļu apmaiņas veidā starp Eiropas Kopienu un Ķīnas Tautas Republiku atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku saistībā ar šo valstu pievienošanos Eiropas Savienībai

text:
               8.6.2006

               LV

               Eiropas Savienības Oficiālais Vēstnesis

               L 154/22

         PADOMES LĒMUMS
   (2006. gada 20. marts),
   lai noslēgtu Nolīgumu vēstuļu apmaiņas veidā starp Eiropas Kopienu un Ķīnas Tautas Republiku atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku saistībā ar šo valstu pievienošanos Eiropas Savienībai
   (2006/398/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Padome 2004. gada 22. martā pilnvaroja Komisiju saskaņā ar 1994. gada Vispārējās vienošanās par tarifiem un tirdzniecību (VVTT) XXIV panta 6. punktu sākt sarunas ar dažām citām PTO dalībvalstīm saistībā ar Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.

               (2)

               Komisija risināja sarunas, apspriežoties ar komiteju, kas izveidota ar Līguma 133. pantu, un pamatojoties uz Padomes pieņemtajiem norādījumiem par sarunām.

               (3)

               Komisija ir noslēgusi sarunas par Nolīgumu vēstuļu apmaiņas veidā starp Eiropas Kopienu un Ķīnas Tautas Republiku. Tādēļ minētais nolīgums būtu jāapstiprina.

               (4)

               Šā lēmuma īstenošanai vajadzīgie pasākumi būtu jāpieņem saskaņā ar Padomes Lēmumu 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību (1),

         IR NOLĒMUSI ŠĀDI.
   1. pants
   Ar šo Kopienas vārdā tiek apstiprināts Nolīgums vēstuļu apmaiņas veidā starp Eiropas Kopienu un Ķīnas Tautas Republiku atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku, saistībā ar šo valstu pievienošanos Eiropas Savienībai.
   Nolīguma vēstuļu apmaiņas veidā teksts ir pievienots šim lēmumam.
   2. pants
   Komisija saskaņā ar šā lēmuma 3. panta 2. punktā paredzēto procedūru pieņem sīki izstrādātus noteikumus. Komisija saskaņā ar šā lēmuma 3. pantā paredzēto procedūru pieņem sīki izstrādātus noteikumus, lai īstenotu Nolīgumu vēstuļu apmaiņas veidā.
   3. pants
   1.   Komisijai palīdz Labības pārvaldības komiteja, kas izveidota ar 25. pantu Padomes Regulā (EK) Nr. 1784/2003 (2003. gada 29. septembris) par labības tirgus kopīgo organizāciju (2), vai attiecīgā komiteja, kas izveidota ar atbilstošo pantu regulā par attiecīgā produkta tirgus kopīgu organizāciju.
   2.   Ja atsaucas uz šo punktu, piemēro Lēmuma 1999/468/EK 4. un 7. pantu.
   Lēmuma 1999/468/EK 4. panta 3. punktā paredzētais termiņš ir viens mēnesis.
   3.   Komiteja pieņem savu reglamentu.
   4. pants
   Ar šo Padomes priekšsēdētājs tiek pilnvarots norīkot personu(-as), kam ir tiesības parakstīt nolīgumu, lai tas kļūtu saistošs Kopienai (3).

      Briselē, 2006. gada 20. martā

            Padomes vārdā —

            priekšsēdētāja

         U. PLASSNIK

      (1)  OV L 184, 17.7.1999., 23. lpp.

      (2)  OV L 270, 21.10.2003., 78. lpp. Regulā grozījumi izdarīti ar Komisijas Regulu (EK) Nr. 1154/2005 (OV L 187, 19.7.2005., 11. lpp.).

      (3)  Nolīguma spēkā stāšanās datumu publicēs Eiropas Savienības Oficiālajā Vēstnesī.
    ---documentbreak---

               8.6.2006

               LV

               Eiropas Savienības Oficiālais Vēstnesis

               L 154/24

         TULKOJUMS
   NOLĪGUMS VĒSTUĻU APMAIŅAS VEIDĀ
   starp Eiropas Kopienu un Ķīnas Tautas Republiku atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku saistībā ar šo valstu pievienošanos Eiropas Savienībai
   Briselē, 2006. gada 3. aprīlī
   Godātais kungs!
   Eiropas Kopienu (EK) un Ķīnas Tautas Republikas sarunu, kas sāktas saskaņā ar VVTT 1994 XXIV panta 6. punktu un XXVIII pantu, par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku, saistībā ar to pievienošanos ES, rezultātā EK un Ķīnas Tautas Republika, lai noslēgtu sarunas, kas tika sāktas pēc EK 2004. gada 19. janvāra paziņojuma PTO saskaņā ar VVTT 1994 XXIV panta 6. punktu, ir vienojušās šādi.
   EK piekrīt iepriekšējā sarakstā noteiktās koncesijas iekļaut tajā sarakstā, kas attiecas uz EK-25 valstu muitas teritoriju.
   EK piekrīt iekļaut sarakstā, kas attiecas uz EK-25 valstīm, šā nolīguma pielikumā ietvertās koncesijas.
   Šis nolīgums stājas spēkā dienā, kad EK ir saņēmusi attiecīgi sagatavotu Ķīnas Tautas Republikas piekrišanas vēstuli, pēc tam, kad puses ir pārbaudījušas nolīgumu saskaņā ar to attiecīgajām procedūrām. EK veic visu iespējamo, lai nodrošinātu, ka attiecīgie īstenošanas pasākumi stājas spēkā līdz 2006. gada 1. janvārim, bet nekādā gadījumā vēlāk kā 2006. gada 1. jūlijā.
   Lūdzu, pieņemiet manus visdziļākās cieņas apliecinājumus.

         Eiropas Kopienas vārdā —

      PIELIKUMS
      0304 20 85 (saldētas mintaju filejas): no 15 % līdz 13,7 % pazemina pašreizējo saistīto EK muitas nodokli.
      Pievieno 20 500 tonnas Ķīnas Tautas Republikas kvotai saskaņā ar EK tarifa likmes kvotu svaigiem vai saldētiem ķiplokiem, tarifa pozīcijas numurs 0703 20 00, kvotas likme 9,6 %, ārpuskvotas likme 9,6 + 120,0 EUR par 100 kg/neto.
      Pievieno 5 200 tonnas (sausais tīrsvars) EK tarifa likmes kvotai Agaricus ģints sēnēm, kas sagatavotas vai konservētas bez etiķa (tarifa pozīcijas numurs 2003 10 30, ārpuskvotas likme 18,4 + 222,0 EUR par 100 kg/neto eda) un Agaricus ģints sēnēm, kas konservētas īslaicīgai uzglabāšanai vai konservētas bez etiķa (tarifa pozīcijas numurs 2003 10 20, ārpuskvotas likme 18,4 + 191 EUR par 100 kg/neto eda), kvotas likme 23 %; iekļauj kvotā tarifa pozīciju 0711 90 40 (ārpuskvotas likme 9,6 + 191 EUR par 100 kg/neto eda).
      6402 19 00 (sporta apavi): no 17,0 % līdz 16,9 % samazina pašreizējo saistīto EK muitas nodokli.
      6402 91 00 (apavi, kas nosedz potītes): no 17,0 % līdz 16,9 % samazina pašreizējo saistīto EK muitas nodokli.
      6404 11 00 (sporta apavi): no 17,0 % līdz 16,9 % samazina pašreizējo saistīto EK muitas nodokli.
      6404 19 10 (istabas kurpes un citi mājas apavi): no 17,0 % līdz 16,9 % samazina pašreizējo saistīto EK muitas nodokli.
      6402 99 (kategorija: citi apavi): no 17,0 % līdz 16,8 % samazina pašreizējo saistīto EK muitas nodokli.
      8482 91 90 (lodītes, adatas un rullīši): no 8,0 % līdz 7,7 % samazina pašreizējo saistīto EK muitas nodokli.
      8521 90 00 (videoieraksta iekārtas, citi): no 14 % līdz 13,9 % samazina pašreizējo saistīto EK muitas nodokli.
      8712 00 30 (divriteņi bez motora): no 15 % līdz 14 % samazina pašreizējo EK noteikto nodokli.
      Atver tarifa likmes kvotu 7 tonnas (erga omnes) nelobītiem rīsiem (tarifa pozīcijas numurs 1006 10), kvotas likme 15 %, ārpus kvotas likme 211 EUR par tonnu.
      Atver tarifa likmes kvotu 1 634 tonnas (erga omnes) lobītiem rīsiem (tarifa pozīcijas numurs 1006 20), kvotas likme 15 %, ārpus kvotas likme 65 EUR par tonnu.
      Pievieno 25 516 tonnas (erga omnes) EK tarifa likmes kvotai daļēji slīpētiem vai pilnīgi noslīpētiem rīsiem (tarifa pozīcijas numurs 1006 30), kvotas likme 0 %, ārpus kvotas likme 175 EUR par tonnu.
      Pievieno 31 788 tonnas (erga omnes) EK tarifa likmes kvotai šķeltiem rīsiem (tarifa pozīcijas numurs 1006 40), kvotas likme 0 %, ārpus kvotas likme 128 EUR par tonnu).
      Atver tarifa likmes kvotu 2 838 tonnas (erga omnes) konservētiem ananāsiem, citrusaugu augļiem, bumbieriem, aprikozēm, ķiršiem, persikiem un zemenēm, kvotas likme 20 %. Tarifu pozīciju numuri un ārpus kvotas likmes ir šādas:

                  2008 20 11: 25,6 + 2,5 EUR/100 kg/neto

                  2008 20 19: 25,6

                  2008 20 31: 25,6 + 2,5 EUR/100 kg/neto

                  2008 20 39: 25,6

                  2008 20 71: 20,8

                  2008 30 11: 25,6

                  2008 30 19: 25,6 + 4,2 EUR/100 kg neto

                  2008 30 31: 24

                  2008 30 39: 25,6

                  2008 30 79: 20,8

                  2008 40 11: 25,6

                  2008 40 19: 25,6 + 4,2 EUR/100 kg/neto

                  2008 40 21: 24

                  2008 40 29: 25,6

                  2008 40 31: 25,6 + 4,2 EUR/100 kg/neto

                  2008 40 39: 25,6

                  2008 50 11: 25,6

                  2008 50 19: 25,6 + 4,2 EUR/100 kg/neto

                  2008 50 31: 24

                  2008 50 39: 25,6

                  2008 50 51: 25,6 + 4,2 EUR/100 kg/neto

                  2008 50 59: 25,6

                  2008 50 71: 20,8

                  2008 60 11: 25,6

                  2008 60 19: 25,6 + 4,2 EUR/100 kg/neto

                  2008 60 31: 24

                  2008 60 39: 25,6

                  2008 60 60: 20,8

                  2008 70 11: 25,6

                  2008 79 19: 25,6 + 4,2 EUR/100 kg/neto

                  2008 70 31: 24

                  2008 70 39: 25,6

                  2008 70 51: 25,6 + 4,2 EUR/100 kg/neto

                  2008 70 59: 25,6

                  2008 80 11: 25,6

                  2008 80 19: 25,6 + 4,2 EUR/100 kg/neto

                  2008 80 31: 24

                  2008 80 39: 25,6

                  2008 80 70: 20,8

            EK-15 valstu precīzu tarifa aprakstu piemēro visām iepriekš uzskaitītājām tarifu pozīcijām.

   Pekinā, 2006. gada 13. aprīlī
   Godātais kungs!
   Atsaucos uz Jūsu vēstuli, kuras teksts ir šāds:

      “Eiropas Kopienu (EK) un Ķīnas Tautas Republikas sarunu, kas sāktas saskaņā ar VVTT 1994 XXIV panta 6. punktu un XXVIII pantu, par koncesiju izmaiņām grafikos, kas attiecas uz Čehijas Republiku, Igaunijas Republiku, Kipras Republiku, Latvijas Republiku, Lietuvas Republiku, Ungārijas Republiku, Maltas Republiku, Polijas Republiku, Slovēnijas Republiku un Slovākijas Republiku, saistībā ar to pievienošanos ES, rezultātā EK un Ķīnas Tautas Republika, lai noslēgtu sarunas, kas tika sāktas pēc EK 2004. gada 19. janvāra paziņojuma PTO saskaņā ar VVTT 1994 XXIV panta 6. punktu, ir vienojušās šādi.
      EK piekrīt iepriekšējā sarakstā noteiktās koncesijas iekļaut tajā sarakstā, kas attiecas uz EK-25 valstu muitas teritoriju.
      EK piekrīt iekļaut sarakstā, kas attiecas uz EK-25 valstīm, šā nolīguma pielikumā ietvertās koncesijas.
      Šis nolīgums stājas spēkā dienā, kad EK ir saņēmusi attiecīgi sagatavotu Ķīnas Tautas Republikas piekrišanas vēstuli, pēc tam, kad puses ir pārbaudījušas nolīgumu saskaņā ar to attiecīgajām procedūrām. EK veic visu iespējamo, lai nodrošinātu, ka attiecīgie īstenošanas pasākumi stājas spēkā līdz 2006. gada 1. janvārim, bet nekādā gadījumā vēlāk kā 2006. gada 1. jūlijā.”

   Ar šo man ir tas gods izteikt manas valdības piekrišanu.
   Lūdzu, pieņemiet manus visdziļākās cieņas apliecinājumus.

         Ķīnas Tautas Republikas vārdā —


title: 2009/518/EK: Padomes Lēmums ( 2009. gada 25. jūnijs ), ar ko ieceļ amatā Reģionu komitejas locekļa aizstājēju no Apvienotās Karalistes

text:
               3.7.2009

               LV

               Eiropas Savienības Oficiālais Vēstnesis

               L 173/12

      PADOMES LĒMUMS

   (2009. gada 25. jūnijs),
   ar ko ieceļ amatā Reģionu komitejas locekļa aizstājēju no Apvienotās Karalistes
   (2009/518/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Apvienotās Karalistes valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Muriel BARKER kundzes amata pilnvaru termiņa beigām ir atbrīvojusies viena Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku, proti, līdz 2010. gada 25. janvārim, Reģionu komitejas locekļa aizstājēja amatā tiek iecelts:

      Roger STONE kungs, Councillor for Rotherham, Yorkshire & Humberside region, England.
   2. pants
   Šis lēmums stājas spēkā tā pieņemšanas dienā.

      Luksemburgā, 2009. gada 25. jūnijā

            Padomes vārdā —

            priekšsēdētājs

         L. MIKO

      (1)  OV L 56, 25.2.2006., 75. lpp.


title: Eiropas Parlamenta Lēmums (ES) 2016/1507 (2016. gada 28. aprīlis) par Eiropas Banku iestādes 2014. finanšu gada budžeta izpildes apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/216

         EIROPAS PARLAMENTA LĒMUMS (ES) 2016/1507
   (2016. gada 28. aprīlis)
   par Eiropas Banku iestādes 2014. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Banku iestādes 2014. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Banku iestādes 2014. finanšu gada pārskatiem ar Iestādes atbildi (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz Iestādei par 2014. finanšu gada budžeta izpildi (05584/2016 – C8-0086/2016),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2010. gada 24. novembra Regulu (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (4), un jo īpaši tās 64. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu un Ekonomikas un monetārās komitejas atzinumu (A8-0090/2016),

               1.

               sniedz Eiropas Banku iestādes izpilddirektoram apstiprinājumu par Iestādes 2014. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Banku iestādes izpilddirektoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 409, 9.12.2015., 111. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 331, 15.12.2010., 12. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


Komisijas lēmums - Nediferencēto apropriāciju neautomātiska pārnešana no 2005. gada uz 2006. gadu


title: Eiropas Parlamenta un Padomes Lēmums (ES) 2016/344 (2016. gada 9. marts) par Eiropas platformas izveidi sadarbības stiprināšanai nolūkā novērst nedeklarētu darbu (Dokuments attiecas uz EEZ)

text:
               11.3.2016

               LV

               Eiropas Savienības Oficiālais Vēstnesis

               L 65/12

         EIROPAS PARLAMENTA UN PADOMES LĒMUMS (ES) 2016/344
   (2016. gada 9. marts)
   par Eiropas platformas izveidi sadarbības stiprināšanai nolūkā novērst nedeklarētu darbu
   (Dokuments attiecas uz EEZ)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 153. panta 2. punkta a) apakšpunktu,
   ņemot vērā Eiropas Komisijas priekšlikumu,
   pēc leģislatīvā akta projekta nosūtīšanas valstu parlamentiem,
   ņemot vērā Eiropas Ekonomikas un sociālo lietu komitejas atzinumu (1),
   ņemot vērā Reģionu komitejas atzinumu (2),
   saskaņā ar parasto likumdošanas procedūru (3),
   tā kā:

               (1)

               Komisija savā 2012. gada 18. aprīļa paziņojumā “Virzoties uz ekonomikas atlabšanu ar daudzām jaunām darba vietām” uzsvēra nepieciešamību uzlabot sadarbību starp dalībvalstīm un paziņoja, ka sāk apspriešanos par platformas izveidi Savienības līmenī starp darba inspekcijām un citām izpildiestādēm nolūkā apkarot nedeklarētu darbu, lai uzlabotu sadarbību, dalītos paraugpraksē un noteiktu kopējus inspicēšanas principus.

               (2)

               Saskaņā ar Līguma par Eiropas Savienības darbību (LESD) 148. pantu Padome ar Lēmumu (ES) 2015/1848 (4) pieņēma dalībvalstu nodarbinātības politikas pamatnostādnes. Minētās pamatnostādnes dalībvalstīm sniedz norādes par valstu reformu programmu formulēšanu un reformu īstenošanu. Nodarbinātības pamatnostādnes ir pamats konkrētiem ieteikumiem, ko Padome sniedz dalībvalstīm saskaņā ar minēto pantu. Pēdējos gados šie konkrētām dalībvalstīm adresētie ieteikumi ir ietvēruši ieteikumus cīņai pret nedeklarētu darbu.

               (3)

               LESD 151. pantā sociālās politikas jomā ir izvirzīti mērķi veicināt nodarbinātību un labākus dzīves un darba apstākļus. Lai sasniegtu minētos mērķus, Savienība var atbalstīt un papildināt dalībvalstu darbības darba aizsardzības, darba apstākļu, no darba tirgus atstumtu personu integrācijas un sociālās atstumtības izskaušanas jomās. Saskaņā ar LESD 153. panta 2. punkta a) apakšpunktu Savienība var pieņemt pasākumus, lai veicinātu dalībvalstu sadarbību, neparedzot dalībvalstu normatīvo aktu saskaņošanu.

               (4)

               Eiropas Parlaments savā 2014. gada 14. janvāra rezolūcijā par efektīvām darba inspekcijām kā stratēģiju darba apstākļu uzlabošanai Eiropā atzinīgi novērtēja Komisijas iniciatīvu izveidot Eiropas platformu un aicināja ciešāk sadarboties Savienības līmenī, lai novērstu nedeklarētu darbu, kas saskaņā ar minēto rezolūciju kaitē Savienības ekonomikai, izraisot negodīgu konkurenci, apdraudot Savienības sociālo modeļu finansiālo ilgtspēju un aizvien vairāk samazinot darba ņēmēju sociālo un nodarbinātības aizsardzību.

               (5)

               Komisijas 2007. gada 24. oktobra paziņojumā “Pastiprināta cīņa pret nelikumīgu nodarbinātību” nedeklarēts darbs tika definēts kā “jebkāda likumīga darbība, kuru persona veic par atlīdzību, bet kuru nedeklarē valsts iestādēm, ņemot vērā dalībvalstu tiesiskā regulējuma sistēmas atšķirības”. Minētā definīcija izslēdza visas nelegālās darbības.

               (6)

               Nedeklarētam darbam bieži vien ir pārrobežu dimensija. Nedeklarēta darba raksturs dažādās valstīs var izpausties atšķirīgi atkarībā no ekonomiskajiem, administratīvajiem un sociālajiem apstākļiem. Valstu tiesību akti, kas reglamentē nedeklarētu darbu, un valstu līmenī izmantotās definīcijas ir dažādas. Tādēļ nedeklarēta darba novēršanas pasākumi būtu jāizstrādā, ņemot vērā minētās atšķirības.

               (7)

               Saskaņā ar aplēsēm nedeklarēts darbs ir uzskatāms par nozīmīgu Savienības ekonomikas sastāvdaļu. Tā kā nedeklarēts darbs valstu tiesību aktos dalībvalstīs ir definēts atšķirīgi, ir grūti iegūt precīzus datus par tā izplatību.

               (8)

               Pašnodarbinātā statusa – kā definēts valstu tiesību aktos – ļaunprātīga izmantošana valsts mērogā vai pārrobežu situācijās ir nepatiesi deklarēta darba veids, kas bieži vien tiek saistīts ar nedeklarētu darbu. Fiktīva pašnodarbinātība ir tad, kad nolūkā izvairīties no konkrētām juridiskām vai fiskālām saistībām persona ir deklarēta kā pašnodarbināta persona, bet darbs, ko šī persona veic, atbilst kritērijiem, kas raksturīgi darba attiecībām. Ar šo lēmumu izveidotajai platformai (“platforma”) būtu jānovērš dažādas nedeklarēta darba formas un nepatiesi deklarēts darbs, kas tiek saistīts ar nedeklarētu darbu, tostarp fiktīva pašnodarbinātība.

               (9)

               Nedeklarēts darbs nopietni ietekmē attiecīgos darba ņēmējus, kuri ir spiesti samierināties ar nedrošiem un dažkārt bīstamiem darba apstākļiem, daudz zemākām algām, nopietniem darba tiesību pārkāpumiem un būtiski samazinātām darba un sociālās aizsardzības tiesību aktos paredzētajām drošības garantijām, kā rezultātā viņiem tiek liegtas tiesības uz pienācīgiem sociāliem pabalstiem, pensiju un veselības aprūpi, kā arī iespējas uzlabot profesionālo kvalifikāciju un izglītoties visa mūža garumā.

               (10)

               Kaut arī nedeklarēta darba negatīvās sekas sabiedrību un ekonomiku iespaido dažādi, platformas mērķis ir uzlabot darba apstākļus un veicināt integrāciju darba tirgū un sociālo iekļaušanu. Nedeklarēts darbs nopietni ietekmē budžetu, jo samazinās nodokļu un sociālās apdrošināšanas ieņēmumi, kā rezultātā tiek grauta sociālās aizsardzības sistēmas finansiālā ilgtspēja. Tas negatīvi ietekmē nodarbinātību un produktivitāti un kropļo konkurences apstākļus.

               (11)

               Nedeklarēts darbs uz dažādām sociālām grupām, inter alia uz sievietēm, migrantiem un mājsaimniecībā nodarbinātājiem, iedarbojas atšķirīgi, jo daži nedeklarēta darba veicēji ir īpaši neaizsargāti.

               (12)

               Dalībvalstīs ir ieviests plašs politikas metožu un pasākumu klāsts, lai novērstu nedeklarētu darbu. Dalībvalstis ir arī noslēgušas divpusējus nolīgumus un īstenojušas daudzpusējus projektus attiecībā uz konkrētiem nedeklarēta darba aspektiem. Joprojām ir nepieciešams izstrādāt sarežģītās nedeklarēta darba problēmas novēršanas risinājumus, attiecībā uz kuriem ir jāpiemēro visaptveroša pieeja. Platformai nebūtu jāliedz iespēja īstenot divpusējus vai daudzpusējus nolīgumus vai pasākumus administratīvās sadarbības jomā.

               (13)

               Dalība platformas darbībās neskar dalībvalstu kompetenci un/vai pienākumus novērst nedeklarētu darbu, tostarp valstu vai starptautiskās saistības, kas inter alia paredzētas attiecīgajās un spēkā esošajās Starptautiskās Darba organizācijas (SDO) konvencijās, piemēram, Konvencijā Nr. 81 par darba inspekciju ražošanā un tirdzniecībā.

               (14)

               Dalībvalstu sadarbība Savienības līmenī joprojām ne tuvu nav visaptveroša nedz attiecībā uz iesaistītajām dalībvalstīm, nedz aptvertajiem jautājumiem. Pašlaik nav oficiāla mehānisma pārrobežu sadarbībai starp dalībvalstu attiecīgajām iestādēm, lai visaptveroši risinātu jautājumus saistībā ar nedeklarēto darbu.

               (15)

               Dalībvalstu sadarbības veicināšana Savienības līmenī ir nepieciešama, lai palīdzētu dalībvalstīm iedarbīgāk un efektīvāk novērst nedeklarētu darbu. Minētajā sakarībā platformai būtu jātiecas veicināt un atbalstīt apmaiņu ar paraugpraksi un informāciju, kā arī Savienības līmenī nodrošināt satvaru, kura mērķis būtu veidot kopēju izpratni, pieredzi un analīzi par nedeklarētu darbu. Kopējām nedeklarēta darba definīcijām un koncepcijām būtu jāatspoguļo darba tirgū notiekošie procesi. Platformai būtu arī jāveicina sadarbība starp dažādām dalībvalstu izpildiestādēm, kuras brīvprātīgi piedalās šādās pārrobežu darbībās.

               (16)

               Šā lēmuma mērķis ir sekmēt dalībvalstu sadarbību Savienības līmenī. Situācija nedeklarēta darba jomā dalībvalstīs ir ļoti atšķirīga, un tāpēc dažādās dalībvalstīs atšķirīgas ir arī attiecīgo iestāžu un citu dalībnieku vajadzības attiecībā uz sadarbības jomām. Dalībvalstis joprojām ir kompetentas lemt par to, kādā apmērā iesaistīties darbībās, kas apstiprinātas platformas plenārsēdēs.

               (17)

               Savienības līmenī būtu jāatbalsta cieša un efektīva dalībvalstu sadarbība, lai atbalstītu un papildinātu to centienus novērst nedeklarētu darbu. Valstu līmeņa rīcība ir atkarīga no katras dalībvalsts īpašajiem apstākļiem, un platformas īstenotās darbības nevar aizstāt valstu līmeņa analīzi par to, kādas darbības būtu piemēroti veikt.

               (18)

               Dalībvalstis un to attiecīgās iestādes joprojām ir kompetentas attiecībā uz to praktisko problēmu noskaidrošanu, analīzi un atrisināšanu, kas rodas, īstenojot attiecīgos Savienības tiesību aktus par darba apstākļiem un sociālo aizsardzību darba vietā, un tās arī turpmāk pieņem lēmumus par pasākumiem, kas jāveic valstu līmenī, lai īstenotu platformas darbību iznākumus.

               (19)

               Platformai būtu jāizmanto visi attiecīgie informācijas avoti, jo īpaši pētījumi, divpusējie nolīgumi starp dalībvalstīm un daudzpusējie sadarbības projekti, un jārada sinerģijas starp esošajiem instrumentiem un struktūrām Savienības līmenī, lai palielinātu minēto pasākumu atturošo vai preventīvo ietekmi. Platformas darbība varētu izpausties kā sistēma kopīgām mācībām, salīdzinošas izvērtēšanas un tādu rīku kā interaktīvas zināšanu bankas izveide, ņemot vērā izdarīto pirmizpēti, inter alia arī Eiropas Dzīves un darba apstākļu uzlabošanas fonda (Eurofound) veikumu, un, vienlaikus atzīstot datu aizsardzības svarīgumu, arī datu apmaiņas risinājumus. Eiropas mēroga kampaņas un kopīgas stratēģijas varētu uzlabot izpratni par nedeklarētu darbu, pamatojoties uz politikas nostādnēm un stratēģijām, ar kurām pievērš uzmanību nedeklarētam darbam un kuras dalībvalstīs jau tiek īstenotas ar atšķirīgu intensitāti. Platformas darbībā būtu jāiesaista arī nevalstiskie dalībnieki, jo tie ir svarīgi informācijas avoti.

               (20)

               Platformai būtu jāsekmē dalībvalstu ciešāka sadarbība, tostarp popularizējot pārrobežu sadarbības un īstenošanas inovatīvas pieejas un izvērtējot šādā sadarbībā gūto dalībvalstu pieredzi. Savlaicīga datu apmaiņa ir būtiski svarīga nedeklarēta darba izplatības ierobežošanā.

               (21)

               Ja platformas loceklis uzskata konkrētu gadījumu izskatīšanu par lietderīgu informācijas un paraugprakses apmaiņai platformā, minētajiem gadījumiem būtu jānodrošina pienācīga anonimitāte. Platforma var būt efektīva vienīgi vidē, kurā personas, kas informē par nedeklarēta darba gadījumiem, tiek aizsargātas pret nelabvēlīgām sekām. Tādēļ platformai būtu jākļūst par forumu, kurā apmainās ar paraugpraksi minētajā jomā.

               (22)

               Apmaiņai ar informāciju un paraugpraksi būtu jāļauj platformai nodrošināt noderīgu pienesumu iespējamai rīcībai Savienības līmenī, lai novērstu nedeklarētu darbu, tostarp no Komisijas puses. Īstenojot Eiropas pusgadu, platformas darbības varētu sniegt noderīgu pienesumu, kad tiek apsvērti nedeklarēta darba novēršanas pasākumi.

               (23)

               Ar nedeklarētu darbu saistītus jautājumus risina dažādas valstu izpildiestādes, piemēram, darba inspekcijas, citas iestādes, kas risina darba aizsardzības jautājumus, sociālā nodrošinājuma inspekcijas un nodokļu iestādes. Dažos gadījumos var būt iesaistītas arī migrācijas iestādes un nodarbinātības dienesti, kā arī muitas dienesti un iestādes, kas ir atbildīgas par kopējās transporta politikas īstenošanu, policija, prokuratūra un sociālie partneri.

               (24)

               Lai vispusīgi un veiksmīgi novērstu nedeklarētu darbu, dalībvalstīs jāīsteno politisko pasākumu kopums. Tas būtu jāveicina, mudinot īstenot attiecīgo iestāžu un citu dalībnieku strukturētu sadarbību. Platformā būtu jāiesaista visas attiecīgās valsts iestādes, jo īpaši izpildiestādes, kuras vada nedeklarēta darba novēršanas pasākumus un/vai aktīvi piedalās šādos pasākumos. Dalībvalstīm arī turpmāk vajadzētu būt kompetentām lemt par to, kuras iestādes pārstāv šīs valstis platformas dažādajās darbībās. Dalībvalstu valsts iestāžu sadarbībā būtu jāievēro spēkā esošie Savienības un valstu tiesību akti.

               (25)

               Lai sasniegtu tās mērķus, platforma būtu jāatbalsta katras dalībvalsts augsta ranga pārstāvim, kam vajadzētu koordinēt un sazināties ar dalībvalstu iestādēm un attiecīgos gadījumos ar citiem dalībniekiem, tostarp sociālajiem partneriem, kas nodarbojas ar nedeklarētā darba daudzpusīgajiem aspektiem.

               (26)

               Platformā būtu jāiesaista Savienības līmeņa sociālie partneri gan starpnozaru līmenī, gan tajās nozarēs, kuras nedeklarēts darbs skar visvairāk vai kurām ir īpaša loma tā novēršanā, un platformai būtu jāsadarbojas ar attiecīgajām starptautiskajām organizācijām, piemēram, SDO, Ekonomiskās sadarbības un attīstības organizāciju un Savienības aģentūrām, jo īpaši ar Eurofound un Eiropas Darba drošības un veselības aizsardzības aģentūru (EU-OSHA). Eurofound un EU-OSHA iesaistīšanai platformas darbā novērotāju statusā nebūtu jāpaplašina to pašreizējās pilnvaras.

               (27)

               Platformai būtu jāpieņem savs reglaments, darba programmas un regulāri ziņojumi.

               (28)

               Platformai būtu jāspēj izveidot darba grupas, lai izskatītu konkrētus jautājumus, un tai būtu jāspēj paļauties uz profesionāļiem ar īpašu kompetenci.

               (29)

               Platformai būtu jāsadarbojas ar attiecīgajām ekspertu grupām un komitejām Savienības līmenī, kuru darbība ir saistīta ar nedeklarētu darbu.

               (30)

               Platforma un tās darbības būtu jāfinansē, izmantojot PROGRESS sadaļu Eiropas Savienības Nodarbinātības un sociālās inovācijas programmā (EaSI), nepārsniedzot Eiropas Parlamenta un Padomes noteiktās apropriācijas. Komisijai būtu jānodrošina, lai platforma tai atvēlētos finanšu līdzekļus izmantotu pārredzamā un efektīvā veidā.

               (31)

               Ņemot vērā to, cik svarīga ir LESD 15. pantā nostiprinātajos principos atspoguļotā atklātība un dokumentu pieejamība, platformai savs darbs būtu jāveic pārredzamā veidā un saskaņā ar minētajiem principiem.

               (32)

               Komisijai būtu jāveic nepieciešamie administratīvie pasākumi, lai izveidotu platformu.

               (33)

               Platformai būtu pilnībā jārespektē pamattiesības un jāievēro principi, kas atzīti Eiropas Savienības Pamattiesību hartā.

               (34)

               Eiropas Parlamenta un Padomes Regula (EK) Nr. 45/2001 (5) un Eiropas Parlamenta un Padomes Direktīva 95/46/EK (6), kā arī attiecīgie valstu īstenošanas pasākumi attiecas uz personas datu apstrādi, ko veic saistībā ar šo lēmumu.

               (35)

               Saskaņā ar Regulas (EK) Nr. 45/2001 28. panta 2. punktu ir notikusi apspriešanās ar Eiropas Datu aizsardzības uzraudzītāju,

         IR PIEŅĒMUŠI ŠO LĒMUMU.
   I NODAĻA

      VISPĀRĪGI NOTEIKUMI

   1. pants
   Platformas izveide
   Ar šo Savienības līmenī izveido platformu dalībvalstu sadarbības stiprināšanai nolūkā novērst nedeklarētu darbu (“platforma”).
   Piemērojot šo lēmumu, nedeklarēta darba “novēršana” nozīmē preventīvu pasākumu veikšanu pret nedeklarētu darbu, atturēšanu no tā un tā apkarošanu, kā arī nedeklarēta darba deklarēšanas sekmēšanu.
   2. pants
   Platformas sastāvs
   1.   Platformas sastāvā ir:

               a)

               augsta ranga pārstāvis, ko ieceļ katra dalībvalsts, lai tas pārstāvētu minēto dalībvalsti;

               b)

               Komisijas pārstāvis;

               c)

               ne vairāk kā četri Savienības līmeņa starpnozaru sociālo partneru pārstāvji, kurus ieceļ minētie sociālie partneri, vienādā mērā pārstāvot abas nozares puses.

         2.   Saskaņā ar platformas reglamentu platformas sanāksmēs novērotāja statusā var piedalīties – un viņu ieguldījumu pienācīgi ņem vērā – šādas personas:

               a)

               ne vairāk kā 14 personas, kuras pārstāv sociālos partnerus nozarēs ar augstu nedeklarēta darba īpatsvaru un kuras ir iecēluši minētie sociālie partneri, vienādā mērā pārstāvot abas nozares puses;

               b)

                  Eurofound pārstāvis

               c)

                  EU-OSHA pārstāvis;

               d)

               SDO pārstāvis;

               e)

               pārstāvis no katras trešās valsts Eiropas Ekonomikas zonā.

         Saskaņā ar platformas reglamentu piedalīties platformas sanāksmēs var uzaicināt novērotājus, kuri nav minēti pirmajā daļā, un viņu ieguldījumu pienācīgi ņem vērā atkarībā no apspriežamā jautājuma.
   3. pants
   Valstu pasākumi
   Šis lēmums neskar dalībvalstu kompetenci lemt par pasākumiem, kas ir veicami valsts līmenī, lai novērstu nedeklarētu darbu.
   4. pants
   Mērķi
   Platformu raksturojošais nolūks ir pievienotās vērtības pienesuma nodrošināšana Savienības līmenī, lai sekmētu sarežģītās nedeklarētā darba problēmas novēršanu, vienlaikus pilnībā ievērojot valstu kompetences un procedūras.
   Platforma veicina Savienības un valstu efektīvākas darbības, ar kurām tiecas uzlabot darba apstākļus, veicināt integrāciju darba tirgū un sociālo iekļaušanu, tostarp tiesību aktu labāku izpildi minētajās jomās, un nedeklarēta darba samazināšanu un oficiālu darbvietu veidošanos, tādējādi izvairoties no darbvietu kvalitātes un darba aizsardzības pasliktināšanās:

               a)

               stiprinot sadarbību starp dalībvalstu attiecīgajām iestādēm un citiem iesaistītajiem dalībniekiem, lai iedarbīgāk un efektīvāk novērstu nedeklarēta darba dažādās izpausmes un nepatiesi deklarētu darbu, kas tiek saistīts ar nedeklarētu darbu, tostarp fiktīvu pašnodarbinātību;

               b)

               uzlabojot dalībvalstu dažādo attiecīgo iestāžu un citu dalībnieku spēju novērst nedeklarētu darbu saistībā ar tā pārrobežu aspektiem un šādā veidā sekmējot vienlīdzīgus konkurences apstākļus;

               c)

               palielinot sabiedrības izpratni par jautājumiem, kas attiecas uz nedeklarētu darbu, un par vajadzību pēc steidzamas atbilstīgas rīcības un mudinot dalībvalstis pastiprināt centienus, lai novērstu nedeklarētu darbu.

         II NODAĻA

      UZDEVUMS UN DARBĪBAS

   5. pants
   Uzdevums
   Lai sasniegtu 4. pantā norādītos mērķus, platforma Savienības līmenī veicina dalībvalstu sadarbību:

               a)

               apmainoties ar paraugpraksi un informāciju;

               b)

               attīstot ekspertīzi un analīzi;

               c)

               popularizējot un atbalstot inovatīvas pieejas iedarbīgai un efektīvai pārrobežu sadarbībai un izvērtējot pieredzes;

               d)

               sekmējot horizontālo sapratni par jautājumiem, kas attiecas uz nedeklarētu darbu.

         6. pants
   Darbības
   1.   Lai izpildītu savu uzdevumu, platforma jo īpaši veic šādas darbības:

               a)

               uzlabo zināšanas par nedeklarētu darbu, arī par tā cēloņiem un reģionālām atšķirībām, izmantojot kopīgas definīcijas un koncepcijas un uz pierādījumiem balstītus mērījumu rīkus un sekmējot salīdzinošas analīzes un attiecīgus datu vākšanas metodoloģiskus instrumentus, ņemot par pamatu darbu, ko veic citi dalībnieki, tostarp Nodarbinātības komiteja (EMCO) un Sociālās aizsardzības komiteja (SPC);

               b)

               uzlabo zināšanas un savstarpējo izpratni par dažādām sistēmām un praksi, kā novērst nedeklarētu darbu, tostarp tā pārrobežu aspektus;

               c)

               izstrādā analīzi, lai izvērtētu dažādu politikas pasākumu efektivitāti nedeklarēta darba novēršanā, tostarp preventīvus pasākumus un sankcijas;

               d)

               izveido efektīvus informācijas un pieredzes apmaiņas rīkus, piemēram, zināšanu banku par dažādu īstenoto praksi un veiktajiem pasākumiem, tostarp divpusējiem vai daudzpusējiem nolīgumiem, ko piemēro dalībvalstīs, lai novērstu nedeklarētu darbu;

               e)

               izstrādā rīkus, piemēram, īstenošanas pamatnostādnes, paraugprakses rokasgrāmatas un kopējus inspicēšanas principus, lai novērstu nedeklarētu darbu, un izvērtē darbā ar šiem rīkiem gūto pieredzi;

               f)

               veicina un atbalsta dalībvalstu dažādus sadarbības veidus, palielinot to spēju novērst nedeklarēta darba pārrobežu aspektus, ko panāk, veicinot un sekmējot inovatīvas pieejas, piemēram, personāla apmaiņu, datubāžu izmantošanu saskaņā ar valstīs spēkā esošajiem datu aizsardzības tiesību aktiem un kopīgas darbības, un izvērtējot dalībvalstu īstenotajā sadarbībā gūto pieredzi;

               g)

               noskaidro informācijas ātras apmaiņas sistēmas praktisko iespējamību un uzlabo datu apmaiņu, ievērojot Savienības datu aizsardzības noteikumus, tostarp pētī iespējas izmantot Iekšējā tirgus informācijas sistēmu (IMI), kas izveidota ar Eiropas Parlamenta un Padomes Regulu (ES) Nr. 1024/2012 (7), un sociālā nodrošinājuma informācijas elektronisko apmaiņu (EESSI);

               h)

               apmainās ar valstu iestāžu pieredzi, kas gūta, piemērojot Savienības tiesību aktus, kuriem ir nozīme nedeklarēta darba novēršanā;

               i)

               izstrādā un attiecīgos gadījumos uzlabo attiecīgajām iestādēm paredzētas apmācības iespējas un izstrādā sistēmu kopīgas apmācības īstenošanai;

               j)

               organizē salīdzinošas izvērtēšanas, lai sekotu progresam nedeklarēta darba novēršanā dalībvalstīs, kuras ir izvēlējušās piedalīties šādās izvērtēšanās;

               k)

               apmainās ar pieredzi un izstrādā paraugpraksi attiecībā uz dalībvalstu un attiecīgā gadījumā trešo valstu attiecīgo iestāžu sadarbību, lai uzlabotu minētās sadarbības efektivitāti no tādu problēmu efektīvas novēršanas viedokļa, kas attiecas uz nedeklarētu darbu saistībā ar minētajām valstīm;

               l)

               uzlabo izpratni par nedeklarēta darba problēmu, īstenojot kopējas darbības, piemēram, Eiropas mēroga kampaņas, un koordinējot reģionālas vai Savienības mēroga stratēģijas, tostarp nozaru pieejas;

               m)

               apmainās ar pieredzi par tādu darba ņēmēju konsultēšanu un informēšanu, kurus skārusi nedeklarēta darba izmantošana.

         2.   Veicot 1. punktā minētās darbības, platforma izmanto visus attiecīgos informācijas avotus, tostarp pētījumus un daudzpusējas sadarbības projektus, un ņem vērā attiecīgos Savienības instrumentus un struktūras, kā arī pieredzi, kas gūta saistībā ar attiecīgiem divpusējiem nolīgumiem.
   III NODAĻA

      PLATFORMAS DARBĪBA

   7. pants
   Augsta ranga pārstāvji
   1.   Katra dalībvalsts ieceļ augsta ranga pārstāvi, kas ir balsstiesīgs platformas dalībnieks.
   Katra dalībvalstis nodrošina, lai tās augsta ranga pārstāvis būtu pienācīgi pilnvarots veikt platformas darbības. Katra dalībvalsts ieceļ arī vienu aizstājēju, kas vajadzības gadījumā aizstāj tās augsta ranga pārstāvi un kam ir tiesības balsot šādos gadījumos.
   2.   Ieceļot savu augsta ranga pārstāvi un aizstājēju, katrai dalībvalstij būtu jāapsver visas attiecīgās valsts iestādes, jo īpaši izpildiestādes un citi iesaistītie dalībnieki saskaņā ar dalībvalstu tiesībām un/vai praksi. Turklāt tās saskaņā ar valsts tiesību aktiem un/vai praksi var iesaistīt arī sociālos partnerus vai citus attiecīgos dalībniekus.
   3.   Katrs augsta ranga pārstāvis, kas iecelts, ievērojot šo pantu, piedalās platformas plenārsēdēs un attiecīgā gadījumā arī citās platformas darbībās un darba grupās.
   Katrs augsta ranga pārstāvis iesniedz Komisijai attiecīgo iestāžu sarakstu un to kontaktinformāciju un attiecīgā gadījumā to sociālo partneru un citu attiecīgo dalībnieku kontaktinformāciju, kuri iesaistīti nedeklarēta darba novēršanā.
   Katrs augsta ranga pārstāvis sadarbojas ar visām attiecīgajām iestādēm un attiecīgā gadījumā ar sociālajiem partneriem un citiem attiecīgajiem dalībniekiem attiecībā uz platformas darbībām un koordinē viņu līdzdalību platformas sanāksmēs un/vai viņu ieguldījumu platformas vai tās darba grupu darbībās.
   8. pants
   Darbība
   1.   Platformas priekšsēdētājs ir Komisijas pārstāvis. Priekšsēdētājam palīdz divi līdzpriekšsēdētāji, kas izraudzīti no augsta ranga pārstāvju vidus.
   Priekšsēdētājs un līdzpriekšsēdētāji veido Prezidiju.
   Prezidijs sagatavo un organizē platformas darbu sadarbībā ar sekretariātu, kas darbojas kā platformas, tostarp Prezidija un darba grupu, sekretariāts. Sekretariātu nodrošina Komisija.
   2.   Platforma sanāk kopā vismaz divreiz gadā.
   3.   Lai izpildītu savu uzdevumu, platforma pieņem lēmumus par:

               a)

               tās reglamentu;

               b)

               divu gadu darba programmām, kurās inter alia izklāstītas tās prioritātes un 6. pantā minēto darbību konkrēts apraksts;

               c)

               platformas ziņojumiem reizi divos gados;

               d)

               darba grupu izveidi, lai izskatītu jautājumus, kas precizēti tās darba programmās, tostarp praktiskos jautājumus attiecībā uz minētajām darba grupām, kuras likvidē, tiklīdz tās ir izpildījušas savus uzdevumus.

         Šajā punktā minētos lēmumus platforma pieņem ar vienkāršu balsu vairākumu. Komisijas pārstāvim un augsta ranga pārstāvjiem katram ir viena balss.
   4.   Prezidijs, skatot katru gadījumu atsevišķi, attiecīgā gadījumā var uzaicināt ekspertus ar īpašu kompetenci apspriežamajā jautājumā piedalīties platformas vai darba grupas apspriedēs.
   5.   Platformai palīdz 1. punktā minētais sekretariāts. Sekretariāts sagatavo platformas sanāksmes, platformas darba programmu projektus un ziņojumu projektus un seko Platformas sanāksmju rezultātu un to secinājumu izpildei.
   6.   Komisija regulāri informē Eiropas Parlamentu un Padomi par platformas darbībām, tostarp par kopīgajām sanāksmēm ar ekspertu grupām un komitejām. Tā iesniedz platformas darba programmas un ziņojumus Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai.
   9. pants
   Sadarbība
   1.   Platforma efektīvi sadarbojas un novērš darba pārklāšanos ar citām attiecīgajām ekspertu grupām un komitejām Savienības līmenī, kuru darbs ir saistīts ar nedeklarēta darba jautājumiem, jo īpaši ar Vecāko darba inspektoru komiteju, Ekspertu komiteju par darba ņēmēju norīkošanu darbā, Sociālā nodrošinājuma koordinācijas administratīvo komisiju, Valstu nodarbinātības dienestu tīklu, EMCO, SPC un Administratīvās sadarbības darba grupu tiešo nodokļu jautājumos. Attiecīgos gadījumos platforma uzaicina minēto darba grupu un komiteju pārstāvjus piedalīties tās sanāksmēs kā novērotājus. Lai nodrošinātu efektīvāku darbu un lielāku ietekmi, var organizēt arī kopīgas sanāksmes.
   2.   Platforma izveido atbilstīgu sadarbību ar Eurofound un EU-OSHA.
   10. pants
   Izdevumu atlīdzināšana
   Komisija atmaksā ceļa un attiecīgā gadījumā uzturēšanās izdevumus, kas dalībniekiem, aizstājējiem, novērotājiem un uzaicinātajiem ekspertiem ir radušies saistībā ar platformas darbībām.
   Platformas dalībniekiem, aizstājējiem, novērotājiem un uzaicinātajiem ekspertiem netiek maksāta atlīdzība par sniegtajiem pakalpojumiem.
   11. pants
   Finansiālais atbalsts
   Kopējos resursus šā lēmuma īstenošanai nosaka Nodarbinātības un sociālās inovācijas programmā (EaSI). Platformai paredzētos EaSI finanšu resursus Komisija pārvalda pārredzamā un efektīvā veidā.
   IV NODAĻA

      NOBEIGUMA NOTEIKUMI

   12. pants
   Pārskatīšana
   Līdz 2020. gada 13. martam Komisija pēc apspriešanās ar platformu iesniedz Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai ziņojumu par šā lēmuma piemērošanu un pievienoto vērtību un attiecīgā gadījumā ierosina nepieciešamos grozījumus. Ziņojumā jo īpaši izvērtē, kādā mērā platforma ir palīdzējusi sasniegt 4. pantā nospraustos mērķus, izpildījusi tai 5. pantā noteikto uzdevumu, veikusi 6. pantā paredzētās darbības un īstenojusi tās darba programmās minētās prioritātes. Attiecīgā gadījumā Komisija iesniedz priekšlikumus saistībā ar platformas darbību.
   13. pants
   Adresāti
   Šis lēmums ir adresēts dalībvalstīm.
   14. pants
   Stāšanās spēkā
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Strasbūrā, 2016. gada 9. martā

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētāja

         J.A. HENNIS-PLASSCHAERT

      (1)  OV C 458, 19.12.2014., 43. lpp.

      (2)  OV C 415, 20.11.2014., 37. lpp.

      (3)  Eiropas Parlamenta 2016. gada 2. februāra nostāja (Oficiālajā Vēstnesī vēl nav publicēta) un Padomes 2016. gada 24. februāra lēmums.

      (4)  Padomes Lēmums (ES) 2015/1848 (2015. gada 5. oktobris) par dalībvalstu nodarbinātības politikas pamatnostādnēm 2015. gadam (OV L 268, 15.10.2015., 28. lpp.).

      (5)  Eiropas Parlamenta un Padomes Regula (EK) Nr. 45/2001 (2000. gada 18. decembris) par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).

      (6)  Eiropas Parlamenta un Padomes Direktīva 95/46/EK (1995. gada 24. oktobris) par personu aizsardzību attiecībā uz personas datu apstrādi un šādu datu brīvu apriti (OV L 281, 23.11.1995., 31. lpp.).

      (7)  Eiropas Parlamenta un Padomes Regula (ES) Nr. 1024/2012 (2012. gada 25. oktobris) par administratīvo sadarbību, izmantojot Iekšējā tirgus informācijas sistēmu, un ar ko atceļ Komisijas Lēmumu 2008/49/EK (“IMI regula”) (OV L 316, 14.11.2012., 1. lpp.).


title: Komisijas Lēmums ( 2015. gada 26. janvāris ), ar ko izveido ekspertu grupu “ES Kopējais transfertcenu noteikšanas forums”

text:
               28.1.2015

               LV

               Eiropas Savienības Oficiālais Vēstnesis

               C 28/5

         KOMISIJAS LĒMUMS
   (2015. gada 26. janvāris),
   ar ko izveido ekspertu grupu “ES Kopējais transfertcenu noteikšanas forums”
   (2015/C 28/05)
   EIROPAS KOMISIJA,
   ņemot vērā Līgumu par Eiropas Savienības darbību,
   tā kā:

               (1)

               Komisijas Lēmums 2011/C 24/03 (1), ar ko izveido ES kopējā iekšējo cenu noteikšanas foruma ekspertu grupu, zaudē spēku 2015. gada 31. martā.

               (2)

               Ņemot vērā ar transfertcenu noteikšanu saistīto nodokļu jautājumu nozīmi iekšējā tirgus kontekstā, pozitīvo pieredzi ar palīdzību un konsultācijām, ko ES kopējais iekšējo cenu noteikšanas forums ir sniedzis Komisijai, un to, ka Komisijai joprojām ir nepieciešama šāda struktūra, kas palīdz panākt transfertcenu noteikšanas noteikumu vienveidīgāku piemērošanu Savienībā, ir nepieciešams izveidot jaunu ekspertu grupu “ES Kopējais transfertcenu noteikšanas forums” un noteikt tās uzdevumus un struktūru.

               (3)

               ES Kopējam transfertcenu noteikšanas forumam būtu jāsniedz Komisijai palīdzība un konsultācijas ar transfertcenu noteikšanu saistītajos nodokļu jautājumos.

               (4)

               ES Kopējā transfertcenu noteikšanas foruma sastāvā būtu jābūt valsts un nevalstiskā sektora ekspertiem transfertcenu noteikšanas jomā. Vēlams arī paredzēt iespēju aizstāt locekļus nolūkā saglabāt attiecīgo kompetences jomu un interešu jomu sabalansētu pārstāvību.

               (5)

               Būtu jāparedz informācijas izpaušanas noteikumi, kas piemērojami ES Kopējā transfertcenu noteikšanas foruma locekļiem.

               (6)

               Personas dati būtu jāapstrādā atbilstoši Eiropas Parlamenta un Padomes Regulai (EK) Nr. 45/2001 (2).

               (7)

               Lēmums 2011/C 24/03 būtu jāatceļ.

               (8)

               Ir lietderīgi noteikt šā lēmuma piemērošanas periodu,

         IR NOLĒMUSI ŠĀDI.
   1. pants
   Priekšmets
   Ar šo izveido ekspertu grupu, ko sauc “ES Kopējais transfertcenu noteikšanas forums”, turpmāk “forums”.
   2. pants
   Uzdevumi
   Foruma uzdevumi ir šādi:

               a)

               izveidot platformu darījumdarbības, pilsoniskās sabiedrības un valstu nodokļu administrāciju ekspertu diskusijām par transfertcenu noteikšanas problēmām, kas Savienībā kavē pārrobežu darījumdarbību;

               b)

               konsultēt Komisiju par nodokļu jautājumiem, kas saistīti ar transfertcenu noteikšanu;

               c)

               palīdzēt Komisijai rast praktiskus risinājumus, kas atbilst ESAO Transfertcenu noteikšanas vadlīnijām daudznacionāliem uzņēmumiem un nodokļu administrācijām.

         3. pants
   Apspriešanās
   1.   Komisija var apspriesties ar forumu jebkurā jautājumā, kas saistīts ar transfertcenu noteikšanu.
   2.   Foruma priekšsēdētājs var ieteikt Komisijai konkrētā jautājumā apspriesties ar forumu.
   4. pants
   Locekļi un to iecelšana
   1.   Foruma locekļi ir dalībvalstu nodokļu administrācijas un 18 organizācijas (3).
   2.   Katras dalībvalsts nodokļu administrācija dalībai forumā ieceļ vienu pārstāvi, kas ir civildienesta ierēdnis, kurš nodarbojas ar transfertcenu noteikšanas jautājumiem.
   3.   Organizācijas ieceļ Nodokļu politikas un muitas savienības ģenerāldirektorāta ģenerāldirektors no tām organizācijām, kuras ir atsaukušās uz konkrēto uzaicinājumu iesniegt pieteikumus un ir kā pārstāvjus izvirzījušas pietiekami kvalificētus ekspertus.
   4.   Organizācijas, kas atzītas par atbilstīgām, bet nav ieceltas, var iekļaut rezerves sarakstā, kuru Komisija var izmantot aizstājēju iecelšanai.
   5.   Organizācijas ieceļ uz diviem gadiem. Tās pilda savus pienākumus, līdz tās aizstāj vai beidzas to pilnvaru termiņš. Organizācijas var iecelt atkārtoti.
   6.   Organizācijas var uz pilnvaru atlikušo laiku aizstāt šādos gadījumos:

               a)

               ja organizācija atsakās no dalības;

               b)

               ja attiecīgā organizācija vairs nespēj dot efektīvu ieguldījumu foruma darbā;

               c)

               ja tas ir vēlams nolūkā saglabāt attiecīgo kompetences jomu un interešu jomu sabalansētu pārstāvību.

         7.   Organizāciju nosaukumus publicē Komisijas ekspertu grupu un citu līdzīgu struktūru reģistrā (turpmāk “reģistrs”) un speciālā tīmekļa vietnē.
   8.   Personas datus vāc, apstrādā un publicē saskaņā ar Regulu (EK) Nr. 45/2001.
   5. pants
   Darbība
   1.   Nodokļu politikas un muitas savienības ģenerāldirektorāta ģenerāldirektors ieceļ foruma priekšsēdētāju. Sanāksmju dokumentus sagatavo priekšsēdētāja atbildībā, apspriežoties ar Komisijas pārstāvi.
   2.   Vienojoties ar Komisijas pārstāvi, forums var izveidot apakšgrupas īpašu jautājumu izskatīšanai atbilstoši foruma noteiktajam darba uzdevumam. Tiklīdz šādu apakšgrupu uzdevums ir izpildīts, tās izformē.
   3.   Komisijas pārstāvis var ad hoc kārtībā pieaicināt neatkarīgus ekspertus ar īpašām zināšanām kādā foruma darba kārtības jautājumā piedalīties foruma vai apakšgrupas darbā. Turklāt Komisijas pārstāvis var piešķirt novērotāja statusu fiziskām personām, organizācijām, kā tās definētas Horizontālo noteikumu par ekspertu grupām (4) 8. noteikuma 3. punktā, kandidātvalstīm un ESAO.
   4.   Uz foruma locekļiem un to pārstāvjiem, kā arī pieaicinātajiem ekspertiem un novērotājiem attiecas dienesta noslēpuma neizpaušanas saistības, kas paredzētas Līgumos un to īstenošanas noteikumos, kā arī Komisijas drošības noteikumos, kuri attiecas uz ES klasificētās informācijas aizsardzību un ir noteikti Komisijas Lēmuma 2001/844/EK, EOTK, Euratom (5) pielikumā. Ja tie neievēro šīs saistības, Komisija var veikt jebkādus nepieciešamos pasākumus.
   5.   Foruma un tā apakšgrupu sanāksmes principā rīko Komisijas telpās. Sekretariāta pakalpojumus nodrošina Komisija. Foruma un tā apakšgrupu sanāksmēs drīkst piedalīties citi attiecīgajos jautājumos ieinteresēti Komisijas ierēdņi.
   6.   Forums pieņem savu reglamentu, pamatojoties uz ekspertu grupu standarta reglamentu.
   7.   Komisija publicē visus attiecīgos dokumentus par foruma darbību, piemēram, darba kārtības, protokolus un dalībnieku iesniegtos dokumentus, vai nu iekļaujot tos reģistrā, vai izmantojot saiti no reģistra uz speciālu tīmekļa vietni, kurā var atrast attiecīgo informāciju. Izņēmumi attiecībā uz publicēšanu ir iespējami, ja dokumenta izpaušana varētu kaitēt sabiedrības vai privāto interešu aizsardzībai, kā noteikts Eiropas Parlamenta un Padomes Regulas (EK) Nr. 1049/2001 (6) 4. pantā.
   6. pants
   Sanāksmju izdevumi
   1.   Foruma darbā iesaistītie dalībnieki nesaņem atlīdzību par sniegtajiem pakalpojumiem.
   2.   Saskaņā ar Komisijā spēkā esošajiem noteikumiem Komisija atlīdzina ceļa izdevumus un vajadzības gadījumā uzturēšanās izdevumus, kas rodas foruma darbā iesaistītajiem dalībniekiem.
   3.   Minētos izdevumus atlīdzina no pieejamajām apropriācijām, kuras piešķirtas ikgadējā resursu piešķiršanas procedūrā.
   7. pants
   Atcelšana
   Lēmumu 2011/C 24/03 atceļ.
   8. pants
   Piemērojamība
   Šo lēmumu piemēro līdz 2019. gada 31. martam.

      Briselē, 2015. gada 26. janvārī

            Komisijas vārdā –

            Komisijas loceklis

         Pierre MOSCOVICI

      (1)  Komisijas 2011. gada 25. janvāra Lēmums 2011/C 24/03, ar ko izveido ES kopējā iekšējo cenu noteikšanas foruma ekspertu grupu (OV C 24, 26.1.2011., 3. lpp.).

      (2)  Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).

      (3)  Organizācijas plašā šā vārda nozīmē, piemēram, uzņēmumi, apvienības, nevalstiskās organizācijas, arodbiedrības, augstskolas, zinātniskie institūti, Savienības aģentūras un struktūras un starptautiskās organizācijas.

      (4)  Framework for Commission Expert Groups: Horizontal Rules and Public Register, C(2010) 7649 galīgā redakcija.

      (5)  Komisijas 2001. gada 29. novembra Lēmums 2001/844/EK, EOTK, Euratom, ar ko groza tās iekšējo reglamentu (OV L 317, 3.12.2001., 1. lpp.).

      (6)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 31.5.2001., 43. lpp.). [Šādi izņēmumi ir paredzēti, lai aizsargātu sabiedrisko kārtību, militārās lietas, starptautiskās attiecības, finanšu, monetāro vai ekonomikas politiku, personas privāto dzīvi un neaizskaramību, komercintereses, tiesvedību un juridiskās konsultācijas, pārbaudes/izmeklēšanas/revīzijas darbības un iestāžu lēmumu pieņemšanas procesu.]


title: 2012/693/ES: Padomes Lēmums ( 2012. gada 7. novembris ), ar ko ieceļ Eiropas Ekonomikas un sociālo lietu komitejas locekli no Dānijas

text:
               9.11.2012

               LV

               Eiropas Savienības Oficiālais Vēstnesis

               L 310/49

         PADOMES LĒMUMS
   (2012. gada 7. novembris),
   ar ko ieceļ Eiropas Ekonomikas un sociālo lietu komitejas locekli no Dānijas
   (2012/693/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 302. pantu,
   ņemot vērā Dānijas valdības priekšlikumu,
   ņemot vērā Eiropas Komisijas atzinumu,
   tā kā:

               (1)

               Padome 2010. gada 13. septembrī pieņēma Lēmumu 2010/570/ES, Euratom, ar ko laikposmam no 2010. gada 21. septembra līdz 2015. gada 20. septembrim ieceļ Eiropas Ekonomikas un sociālo lietu komitejas locekļus (1).

               (2)

               Pēc Nils Juhl ANDREASEN kunga amata pilnvaru termiņa beigām ir atbrīvojusies viena Eiropas Ekonomikas un sociālo lietu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 20. septembrim, Rikke EDSJÖ kundze, Senior Consultant, Danish Agriculture and Food Council, tiek iecelta par Eiropas Ekonomikas un sociālo lietu komitejas locekli.
   2. pants
   Šis lēmums stājas spēkā tā pieņemšanas dienā.

      Briselē, 2012. gada 7. novembrī

            Padomes vārdā –

            priekšsēdētājs

         A. D. MAVROYIANNIS

      (1)  OV L 251, 25.9.2010., 8. lpp.


title: Padomes Lēmums (1989. gada 21. decembris) par Nolīguma slēgšanu starp Eiropas Ekonomikas kopienu un Islandes Republiku par tirdzniecības elektronisko datu apmaiņas sistēmu

text:
42                   LV                              Eiropas Savienības Oficiālais Vēstnesis                                       11/17. sēj.
31989D0691
30.12.1989.                                     EIROPAS KOPIENU OFICIĀLAIS VĒSTNESIS                                                L 400/11
                                                               PADOMES LĒMUMS
                                                           (1989. gada 21. decembris)
              par Nolīguma slēgšanu starp Eiropas Ekonomikas kopienu un Islandes Republiku par tirdzniecības
                                                     elektronisko datu apmaiņas sistēmu
                                                                      (89/691/EEK)
EIROPAS KOPIENU PADOME,                                                        IR PIEŅĒMUSI ŠO LĒMUMU.
ņemot vērā Eiropas Ekonomikas kopienas dibināšanas līgumu, un
jo īpaši tā 235. pantu,                                                                                1. pants
ņemot vērā Komisijas priekšlikumu (1),
                                                                               Ar šo Kopienas vārdā tiek apstiprināts Eiropas Ekonomikas
ņemot vērā Eiropas Parlamenta atzinumu (2),                                    kopienas un Islandes Republikas Nolīgums par tirdzniecības
                                                                               elektronisko datu apmaiņas sistēmu.
ņemot vērā Ekonomikas un sociālo lietu komitejas atzinumu (3),
                                                                               Nolīguma teksts ir pievienots šim lēmumam.
tā kā Padome ar Lēmumu 87/499/EEK (4) pieņēma sakaru tīkla
Kopienas programmu par tirdzniecības elektronisko datu apmai-
ņas sistēmu (Tedis);                                                                                2. pants
tā kā Padome ar Lēmumu 89/241/EEK ( ) grozīja minēto
                                                 5
Lēmumu, lai minētajā programmā varētu piedalīties to trešo                     Padomes priekšsēdētājs Kopienas vārdā sniedz Nolīguma 8. pantā
valstu uzņēmumi, ar kuriem Kopiena ir noslēgusi nolīgumus, pie-                paredzēto paziņojumu.
vienojot minētās valstis Tedis programmai;
tā kā Padome ar minēto Lēmumu 89/241/EEK arī pilnvaroja                        Briselē, 1989. gada 21. decembrī.
Komisiju apspriest šādus nolīgumus ar Eiropas Brīvās tirdzniecī-
bas asociācijas locekļiem;                                                                                Padomes vārdā —
tā kā tādēļ jāapstiprina Eiropas Ekonomikas kopienas un Islandes                                                 priekšsēdētājs
Republikas Nolīgums par tirdzniecības elektronisko datu apmai-
ņas sistēmu;                                                                                E. CRESSON
(1) OV Nr. C 285, 11.11.1989., 6. lpp.
(2) Atzinums sniegts 1989. gada 15. decembrī (Oficiālajā Vēstnesī vēl nav
     publicēts).
(3) Atzinums sniegts 1989. gada 19. decembrī (Oficiālajā Vēstnesī vēl nav
     publicēts).
(4) OV Nr. L 285, 8.10.1987., 35. lpp.
(5) OV Nr. L 97, 11.4.1989., 46. lpp.


title: Politikas un drošības komitejas Lēmums (KĀDP) 2016/1633 (2016. gada 26. jūlijs) par Eiropas Savienības misijas saistībā ar reģiona jūras spēku izveidi Āfrikas ragā (EUCAP NESTOR) vadītāja iecelšanu (EUCAP NESTOR/1/2016)

text:
               10.9.2016

               LV

               Eiropas Savienības Oficiālais Vēstnesis

               L 243/8

         POLITIKAS UN DROŠĪBAS KOMITEJAS LĒMUMS (KĀDP) 2016/1633
   (2016. gada 26. jūlijs)
   par Eiropas Savienības misijas saistībā ar reģiona jūras spēku izveidi Āfrikas ragā (EUCAP NESTOR) vadītāja iecelšanu (EUCAP NESTOR/1/2016)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2012/389/KĀDP (2012. gada 16. jūlijs) par Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR) (1) un jo īpaši tā 9. panta 1. punktu,
   tā kā:

               (1)

               Ievērojot Lēmuma 2012/389/KĀDP 9. panta 1. punktu, Politikas un drošības komiteja (PDK) saskaņā ar Līguma 38. panta trešo daļu ir pilnvarota pieņemt attiecīgus lēmumus, lai īstenotu Eiropas Savienības misijas saistībā ar reģiona jūras spēku izveidi Āfrikas ragā (EUCAP NESTOR) politisko kontroli un stratēģisko vadību, tostarp pieņemt lēmumu par misijas vadītāja iecelšanu.

               (2)

               PDK 2012. gada 17. jūlijā pieņēma Lēmumu EUCAP NESTOR/1/2012 (2), ar ko par EUCAP NESTOR misijas vadītāju no 2012. gada 17. jūlija iecēla Jacques LAUNAY kungu.

               (3)

               2013. gada 23. jūlijā PDK pieņēma Lēmumu EUCAP NESTOR/3/2013 (3), ar kuru Etienne DE MONTAIGNE DE PONCINS kungu iecēla par EUCAP NESTOR misijas vadītāju no 2013. gada 16. jūlija līdz 2014. gada 15. jūlijam.

               (4)

               PDK 2014. gada 24. jūlijā pieņēma Lēmumu EUCAP NESTOR/1/2014 (4), ar ko Etienne DE MONTAIGNE DE PONCINS kunga kā EUCAP NESTOR misijas vadītāja pilnvaras tika pagarinātas līdz 2015. gada 15. jūlijam.

               (5)

               Savienības Augstā pārstāve ārlietās un drošības politikas jautājumos 2016. gada 22. jūlijā ierosināja no 2016. gada 1. septembra līdz 2016. gada 12. decembrim par EUCAP NESTOR misijas vadītāju iecelt Maria-Cristina STEPANESCU kundzi,

         IR PIEŅĒMUSI ŠO LĒMUMU.
   1. pants
   Ar šo Maria-Cristina STEPANESCU kundze tiek iecelta par Eiropas Savienības Misijas saistībā ar reģiona jūras spēku izveidi Āfrikas ragā (EUCAP NESTOR) vadītāju no 2016. gada 1. septembra līdz 2016. gada 12. decembrim.
   2. pants
   Šis lēmums stājas spēkā tā pieņemšanas dienā.

      Briselē, 2016. gada 26. jūlijā

            Politikas un drošības komitejas vārdā –

            priekšsēdētājs

         W. STEVENS

      (1)  OV L 187, 17.7.2012., 40. lpp.

      (2)  Politikas un drošības komitejas Lēmums 2012/426/KĀDP (2012. gada 17. jūlijs) par Eiropas Savienības misijas saistībā ar reģiona jūras spēku izveidi Āfrikas ragā (EUCAP NESTOR) vadītāja iecelšanu (EUCAP NESTOR/1/2012) (OV L 198, 25.7.2012., 16. lpp.).

      (3)  Politikas un drošības komitejas Lēmums 2013/400/KĀDP (2013. gada 23. jūlijs) par Eiropas Savienības misijas saistībā ar reģiona jūras spēku izveidi Āfrikas ragā (EUCAP NESTOR) vadītāja iecelšanu (EUCAP NESTOR/3/2013) (OV L 202, 27.7.2013., 23. lpp.).

      (4)  Politikas un drošības komitejas Lēmums 2014/642/KĀDP (2014. gada 24. jūlijs), ar ko pagarina Eiropas Savienības misijas saistībā ar reģiona jūras spēku izveidi Āfrikas ragā (EUCAP NESTOR) misijas vadītāja pilnvaras (EUCAP NESTOR/1/2014) (OV L 267, 6.9.2014., 4. lpp.).


title: Padomes Lēmums (ES) 2016/350 (2016. gada 25. februāris) par to, lai noslēgtu Vienošanos starp Eiropas Savienību un Šveices Konfederāciju par kārtību, kādā tā piedalās Eiropas Patvēruma atbalsta birojā

text:
               11.3.2016

               LV

               Eiropas Savienības Oficiālais Vēstnesis

               L 65/61

         PADOMES LĒMUMS (ES) 2016/350
   (2016. gada 25. februāris)
   par to, lai noslēgtu Vienošanos starp Eiropas Savienību un Šveices Konfederāciju par kārtību, kādā tā piedalās Eiropas Patvēruma atbalsta birojā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 74. pantu un 78. panta 1. un 2. punktu saistībā ar 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Saskaņā ar Padomes Lēmumu 2014/185/ES (1) Vienošanās starp Eiropas Savienību un Šveices Konfederāciju par kārtību, kādā tā piedalās Eiropas Patvēruma atbalsta birojā (“vienošanās”), tika parakstīta 2014. gada 11. februārī, ņemot vērā tās noslēgšanu.

               (2)

               Vienošanās būtu jāapstiprina.

               (3)

               Kā norādīts Eiropas Parlamenta un Padomes Regulas (ES) Nr. 439/2010 (2) 21. apsvērumā, Apvienotā Karaliste un Īrija piedalās minētās regulas pieņemšanā, un tā ir tām saistoša. Tādēļ tām būtu jāīsteno Regulas (ES) Nr. 439/2010 49. panta 1. punkts, piedaloties šā lēmuma pieņemšanā. Tādēļ Apvienotā Karaliste un Īrija piedalās šā lēmuma pieņemšanā.

               (4)

               Kā norādīts Regulas (ES) Nr. 439/2010 22. apsvērumā, Dānija nepiedalās minētās regulas pieņemšanā, un tā nav tai saistoša. Tādēļ Dānija nepiedalās šā lēmuma pieņemšanā,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināta Vienošanās starp Eiropas Savienību un Šveices Konfederāciju par kārtību, kādā tā piedalās Eiropas Patvēruma atbalsta birojā.
   Vienošanās teksts ir pievienots šim lēmumam.
   2. pants
   Padomes priekšsēdētājs Savienības vārdā veic vienošanās 13. panta 1. punktā paredzēto paziņošanu (3).
   3. pants
   Šis lēmums stājas spēkā tā pieņemšanas dienā.

      Briselē, 2016. gada 25. februārī

            Padomes vārdā –

            priekšsēdētājs

         K.H.D.M. DIJKHOFF

      (1)  Padomes Lēmums 2014/185/ES (2014. gada 11. februāris) par to, lai Savienības vārdā parakstītu Vienošanos starp Eiropas Savienību un Šveices Konfederāciju par kārtību, kādā tā piedalās Eiropas Patvēruma atbalsta birojā (OV L 102, 5.4.2014., 1. lpp.).

      (2)  Eiropas Parlamenta un Padomes Regula (ES) Nr. 439/2010 (2010. gada 19. maijs), ar ko izveido Eiropas Patvēruma atbalsta biroju (OV L 132, 29.5.2010., 11. lpp.).

      (3)  Vienošanās spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.


title: Eiropas Parlamenta Lēmums (ES) 2015/1615 (2015. gada 29. aprīlis) par Eiropas Savienības 2013. finanšu gada vispārējā budžeta izpildes apstiprināšanu, II iedaļa – Eiropadome un Padome

text:
               30.9.2015

               LV

               Eiropas Savienības Oficiālais Vēstnesis

               L 255/21

      EIROPAS PARLAMENTA LĒMUMS (ES) 2015/1615
      (2015. gada 29. aprīlis)
      par Eiropas Savienības 2013. finanšu gada vispārējā budžeta izpildes apstiprināšanu, II iedaļa – Eiropadome un Padome
      EIROPAS PARLAMENTS,

                  —

                  ņemot vērā Eiropas Savienības 2013. finanšu gada vispārējo budžetu (1),

                  —

                  ņemot vērā Eiropas Savienības konsolidētos pārskatus par 2013. finanšu gadu (COM(2014) 510 – C8-0148/2014) (2),

                  —

                  ņemot vērā Revīzijas palātas pārskatu par budžeta izpildi 2013. finanšu gadā un iestāžu atbildes (3),

                  —

                  ņemot vērā deklarāciju (4) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (6) un jo īpaši tās 55., 99., 164., 165. un 166. pantu,

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu (A8-0116/2015),

         1.

            atliek lēmuma pieņemšanu attiecībā uz apstiprinājuma sniegšanu Padomes ģenerālsekretāram par Eiropadomes un Padomes 2013. finanšu gada budžeta izpildi;

         2.

            izklāsta savus konstatējumus turpmāk tekstā iekļautajā rezolūcijā;

         3.

            uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropadomei, Padomei, Komisijai, Eiropas Savienības Tiesai, Revīzijas palātai, Eiropas Ombudam, Eiropas Datu aizsardzības uzraudzītājam un Eiropas Ārējās darbības dienestam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV L 66, 8.3.2013.

         (2)  OV C 403, 13.11.2014., 1. lpp.

         (3)  OV C 398, 12.11.2014., 1. lpp.

         (4)  OV C 403, 13.11.2014., 128. lpp.

         (5)  OV L 248, 16.9.2002., 1. lpp.

         (6)  OV L 298, 26.10.2012., 1. lpp.


title: 2011/615/ES: Eiropas Parlamenta Lēmums ( 2011. gada 10. maijs ) par Kopuzņēmuma novatorisku zāļu jomā uzsāktās ierosmes īstenošanai kontu slēgšanu attiecībā uz 2009. finanšu gadu

text:
               27.9.2011

               LV

               Eiropas Savienības Oficiālais Vēstnesis

               L 250/254

         EIROPAS PARLAMENTA LĒMUMS
   (2011. gada 10. maijs)
   par Kopuzņēmuma novatorisku zāļu jomā uzsāktās ierosmes īstenošanai kontu slēgšanu attiecībā uz 2009. finanšu gadu
   (2011/615/ES)
   EIROPAS PARLAMENTS,

               —

               ņemot vērā Kopuzņēmuma novatorisku zāļu jomā uzsāktās ierosmes īstenošanai 2009. finanšu gada galīgos pārskatus,

               —

               ņemot vērā Revīzijas palātas ziņojumu par Kopuzņēmuma novatorisku zāļu jomā gada pārskatiem par 2009. gada 31. decembrī slēgto finanšu gadu, ar Kopuzņēmuma atbildēm (1),

               —

               ņemot vērā Padomes 2011. gada 15. februāra ieteikumu (05894/2011 – C7-0051/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2007. gada 20. decembra Regulu (EK) Nr. 73/2008, ar ko izveido Kopuzņēmumu novatorisku zāļu jomā uzsāktās ierosmes īstenošanai (3), un jo īpaši tās 11. panta 4. punktu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0129/2011),

               1.

               apstiprina Kopuzņēmuma novatorisku zāļu jomā uzsāktās ierosmes īstenošanai kontu slēgšanu attiecībā uz 2009. finanšu gadu;

               2.

               uzdod priekšsēdētājam šo lēmumu nosūtīt Kopuzņēmuma novatorisku zāļu jomā uzsāktās ierosmes īstenošanai izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 342, 16.12.2010., 15. lpp.

      (2)  OV L 248, 16.9.2002., 1. lpp.

      (3)  OV L 30, 4.2.2008., 38. lpp.

      (4)  OV L 357, 31.12.2002., 72. lpp.


title: 2011/324/ES: Padomes Lēmums ( 2011. gada 30. maijs ), ar ko pagarina piemērošanas laiku Lēmumam 2010/371/ES par apspriešanās procedūras pabeigšanu ar Madagaskaras Republiku saskaņā ar ĀKK un ES partnerattiecību nolīguma 96. pantu

text:
               1.6.2011

               LV

               Eiropas Savienības Oficiālais Vēstnesis

               L 146/2

         PADOMES LĒMUMS
   (2011. gada 30. maijs),
   ar ko pagarina piemērošanas laiku Lēmumam 2010/371/ES par apspriešanās procedūras pabeigšanu ar Madagaskaras Republiku saskaņā ar ĀKK un ES partnerattiecību nolīguma 96. pantu
   (2011/324/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 217. pantu,
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts 2000. gada 23. jūnijā Kotonū (1) un pēdējo reizi grozīts Vagadugu 2010. gada 23. jūnijā (2) (“ĀKK un ES partnerattiecību nolīgums”), un jo īpaši tā 96. pantu,
   ņemot vērā Iekšējo nolīgumu starp dalībvalstu valdību pārstāvjiem Padomes sanāksmē par pasākumiem, kas jāveic, un procedūrām, kas jāievēro, lai īstenotu ĀKK un EK partnerattiecību nolīgumu (3), un jo īpaši tā 3. pantu,
   ņemot vērā Eiropas Komisijas priekšlikumu,
   tā kā:

               (1)

               Ir pārkāpti ĀKK un ES partnerattiecību nolīguma 9. pantā minētie svarīgākie elementi.

               (2)

               Saskaņā ar ĀKK un ES partnerattiecību nolīguma 96. pantu 2009. gada 6. jūlijā tika uzsākta apspriešanās ar Madagaskaras Republiku, piedaloties Āfrikas, Karību jūras reģiona un Klusā okeāna valstu (“ĀKK”) grupas pārstāvjiem, kuras laikā Pārejas perioda augstās iestādes pārstāvji neiesniedza apmierinošus priekšlikumus un saistības.

               (3)

               Dienvidāfrikas attīstības kopienas (“SADC”) un visu politisko spēku vidutāji ir paveikuši ievērojamu darbu, cenšoties pārvarēt politisko krīzi, tostarp ir notikušas sarunas par SADC vidutāju ierosinātajām pamatnostādnēm par saskaņotu pārejas procesu, kura rezultātā notiktu brīvas un godīgas vēlēšanas, kas dotu iespēju atjaunot konstitucionālo iekārtu.

               (4)

               Tomēr ir pagājuši 12 mēneši un Eiropas Savienībai ir jākonstatē, ka, neraugoties uz šiem centieniem, iesaistītās puses vēl nav parakstījušas minētās pamatnostādnes un SADC, Āfrikas Savienība un starptautiskā sabiedrība tās nav apstiprinājusi. Tas pagaidām liedz īstenot saskaņotu pārejas procesu, lai atjaunotu konstitucionālo iekārtu, kas ir nepieciešams spēkā esošo atbilstošo pasākumu grozīšanai.

               (5)

               Padomes Lēmuma 2010/371/ES (4) piemērošanas periods beidzas 2011. gada 6. jūnijā. Ņemot vērā iepriekš aprakstīto situāciju, lēmuma piemērošanas laiks būtu jāpagarina par sešiem mēnešiem, veicot tā regulāru pārskatīšanu šajā laikposmā,

         IR PIEŅĒMUSI ŠO LĒMUMU.
   1. pants
   Lēmuma 2010/371/ES 3. panta otro teikumu aizstāj ar šādu:
   “Tas ir spēkā līdz 2011. gada 6. decembrim, veicot tā regulāru pārskatīšanu šajā laikposmā.”
   2. pants
   Šis lēmums stājas spēkā tā pieņemšanas dienā.

      Briselē, 2011. gada 30. maijā

            Padomes vārdā –

            priekšsēdētājs

         CSÉFALVAY Z.

      (1)  OV L 317, 15.12.2000., 3. lpp.

      (2)  OV L 287, 4.11.2010., 3. lpp.

      (3)  OV L 317, 15.12.2000., 376. lpp.

      (4)  OV L 169, 3.7.2010., 13. lpp.

      PIELIKUMS
      Briselē,

         PROJEKTS, VĒSTULE PĀREJAS PERIODA AUGSTĀS IESTĀDES PRIEKŠSĒDĒTĀJAM

      Jūsu Ekselence!
      Eiropas Savienība piešķir lielu nozīmi ĀKK un ES partnerattiecību nolīguma 9. panta noteikumiem. Cilvēktiesību ievērošana, demokrātiskas institūcijas un tiesiskums ir Partnerattiecību nolīguma svarīgākie elementi, kas likti mūsu attiecību pamatā.
      Ar 2010. gada 16. jūnija vēstuli Eiropas Savienība Jūs informēja par savu 2010. gada 7. jūnija Lēmumu 2010/371/ES, ar ko tika pabeigta apspriešanās saskaņā ar ĀKK un ES partnerattiecību nolīguma 96. pantu un pieņemti “atbilstoši pasākumi” minētā nolīguma 96. panta 2. punkta c) apakšpunkta nozīmē.
      Eiropas Savienība apzinās, ka kopš minētā datuma visi politiskie spēki strādā pie tā, lai pārvarētu politisko krīzi, kas valda Jūsu valstī. Tā ar patiesu interesi seko līdzi notikumu attīstībai saistībā ar sarunām par Dienvidāfrikas attīstības kopienas iesniegtajām pamatnostādnēm par saskaņotu un neitrālu pārejas procesu Madagaskaras krīzes pārvarēšanai, kam būtu jānoslēdzas ar brīvām un godīgām vēlēšanām, kas dotu iespēju atjaunot konstitucionālo iekārtu. ES vēlas atkārtoti apstiprināt, ka tā pilnībā atbalsta SADC vidutāju centienus.
      Eiropas Savienība ņem vērā 2011. gada 20. maijaSADC samita rezultātus. Valstu un valdību vadītāji pieņēma lēmumu iespējami īsā laikā sasaukt visu Madagaskaras pušu dalībnieku sanāksmi, lai vienotos par pamatnostādnēm, kuras sagatavotu ceļu brīvām un uzticamām vēlēšanām. ES aicina visus Madagaskaras puses dalībniekus godprātīgi sadarboties minēto centienu īstenošanai.
      Eiropas Savienība ir gatava izvērst politisko dialogu ar Madagaskaru un sniegt politisku un finansiālu atbalstu saskaņotam pārejas procesam, kura pamatā būtu pamatnostādnes, ko ir parakstījušas visas iesaistītās puses un ko apstiprinājusi SADC, Āfrikas Savienība un starptautiskā sabiedrība. Eiropas Savienība piešķir ļoti lielu nozīmi tam, lai tiktu pielikts punkts ieilgušajai politiskajai krīzei, kas rada arvien smagākas ekonomiskās un sociālās sekas Madagaskaras iedzīvotājiem.
      Lēmuma 2010/371/ES piemērošanas laiks beidzas 2011. gada 6. jūnijā, tādēļ Eiropas Savienība ir nolēmusi pagarināt šā lēmuma piemērošanas laiku, taču pārskatīs šo lēmumu, kad pamatnostādnes būs apstiprinājusi SADC, Āfrikas Savienība un starptautiskā sabiedrība.
      Ar cieņu,

            Eiropas Savienības vārdā –


title: 2006/709/EK: Padomes Lēmums ( 2004. gada 29. aprīlis ), lai parakstītu un provizoriski piemērotu Protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Kazahstānas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai

text:
               1.11.2006

               LV

               Eiropas Savienības Oficiālais Vēstnesis

               L 303/1

         PADOMES LĒMUMS
   (2004. gada 29. aprīlis),
   lai parakstītu un provizoriski piemērotu Protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Kazahstānas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai
   (2006/709/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 44. panta 2. punktu, 47. panta 2. punkta pēdējo teikumu, 55. pantu, 57. panta 2. punktu, 71. pantu, 80. panta 2. punktu, 93., 94., 133. un 181.a pantu saistībā ar 300. panta 2. punkta pirmās daļas pirmo teikumu,
   ņemot vērā 2003. gada 16. aprīļa Pievienošanās līgumu, un jo īpaši tā 2. panta 3. punktu,
   ņemot vērā Pievienošanās līgumam pievienoto Aktu, un jo īpaši tā 6. panta 2. punktu,
   ņemot vērā Komisijas priekšlikumu,
   tā kā:

               (1)

               Padome 2003. gada 8. decembrī pilnvaroja Komisiju Kopienas un tās dalībvalstu vārdā apspriest ar Kazahstānas Republiku Protokolu Partnerības un sadarbības nolīgumam, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai, kā arī nodrošināt dažus tehniskus pielāgojumus, kas saistīti ar Eiropas Savienības institucionālo un tiesisko attīstību.

               (2)

               Puses ir apspriedušas protokolu, un tagad tas būtu jāparaksta Eiropas Kopienas un tās dalībvalstu vārdā, paredzot tā noslēgšanu kādā vēlākā datumā.

               (3)

               Protokols būtu provizoriski jāpiemēro no pievienošanās dienas, kamēr tiek pabeigtas atbilstīgās procedūras tā formālai noslēgšanai,

         IR NOLĒMUSI ŠĀDI.
   1. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Eiropas Kopienas un tās dalībvalstu vārdā parakstīt Protokolu Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Kazahstānas Republiku, no otras puses, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai, paredzot tā noslēgšanu kādā vēlākā datumā.
   Protokola teksts ir pievienots (1) šim lēmumam.
   2. pants
   Līdz tā spēkā stāšanās dienai Protokolu provizoriski piemēro no pievienošanās dienas.

      Luksemburgā, 2004. gada 29. aprīlī

            Padomes vārdā –

            priekšsēdētājs

         K. RAJAMÄKI

      (1)  Skatīt šā Oficiālā Vēstneša 3. lpp.
   PROTOKOLS,
   kurš pievienots Partnerības un sadarbības nolīgumam, ar ko izveido partnerību starp Eiropas Kopienām un to dalībvalstīm, no vienas puses, un Kazahstānas Republiku, no otras puses, un ar kuru ņem vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai
   BEĻĢIJAS KARALISTE,
   ČEHIJAS REPUBLIKA,
   DĀNIJAS KARALISTE,
   VĀCIJAS FEDERATĪVĀ REPUBLIKA,
   IGAUNIJAS REPUBLIKA,
   GRIEĶIJAS REPUBLIKA,
   SPĀNIJAS KARALISTE,
   FRANCIJAS REPUBLIKA,
   ĪRIJA,
   ITĀLIJAS REPUBLIKA,
   KIPRAS REPUBLIKA,
   LATVIJAS REPUBLIKA,
   LIETUVAS REPUBLIKA,
   LUKSEMBURGAS LIELHERCOGISTE,
   UNGĀRIJAS REPUBLIKA,
   MALTAS REPUBLIKA,
   NĪDERLANDES KARALISTE,
   AUSTRIJAS REPUBLIKA,
   POLIJAS REPUBLIKA,
   PORTUGĀLES REPUBLIKA,
   SLOVĒNIJAS REPUBLIKA,
   SLOVĀKIJAS REPUBLIKA,
   SOMIJAS REPUBLIKA,
   ZVIEDRIJAS KARALISTE,
   LIELBRITĀNIJAS UN ZIEMEĻĪRIJAS APVIENOTĀ KARALISTE,
   še turpmāk – “dalībvalstis”, kuras pārstāv Eiropas Savienības Padome, un
   EIROPAS KOPIENA UN EIROPAS ATOMENERĢIJAS KOPIENA,
   še turpmāk – “Kopienas”, kuras pārstāv Eiropas Savienības Padome un Eiropas Komisija,
   no vienas puses, un
   KAZAHSTĀNAS REPUBLIKA,
   no otras puses,
   ŅEMOT VĒRĀ Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas pievienošanos Eiropas Savienībai 2004. gada 1. maijā,
   IR VIENOJUŠĀS PAR TURPMĀK IZKLĀSTĪTO.
   1. pants
   Čehija, Igaunija, Kipra, Latvija, Lietuva, Ungārija, Malta, Polija, Slovēnija un Slovākija ir Puses Partnerības un sadarbības nolīgumā, ar ko izveido partnerību starp Eiropas Kopienām un to dalībvalstīm, no vienas puses, un Kazahstānas Republiku, no otras puses (turpmāk – “Nolīgums”), un kas parakstīts Briselē 1995. gada 23. janvārī, un attiecīgi tāpat kā citas Kopienas dalībvalstis pieņem un ņem vērā Nolīgumu un tam pievienotos dokumentus.
   2. pants
   Lai ņemtu vērā nesenās institucionālās pārmaiņas Eiropas Savienībā, Puses vienojas par to, ka pēc Eiropas Ogļu un tērauda kopienas dibināšanas līguma izbeigšanās Nolīgumā ietvertās norādes uz Eiropas Ogļu un tērauda kopienu uzskata par norādēm uz Eiropas Kopienu, kas ir pārņēmusi visas Eiropas Ogļu un tērauda kopienas līgumiskās tiesības un pienākumus.
   3. pants
   Šis Protokols ir Nolīguma sastāvdaļa.
   4. pants
   1.   Kopienas, Eiropas Savienības Padome dalībvalstu vārdā un Kazahstānas Republika šo Protokolu apstiprina atbilstīgi savām procedūrām.
   2.   Puses viena otrai paziņo par attiecīgo iepriekšējā punktā minēto procedūru pabeigšanu. Apstiprināšanas instrumentus deponē Eiropas Savienības Padomes Ģenerālsekretariātam.
   5. pants
   1.   Šis Protokols stājas spēkā tajā pašā dienā, kad stājas spēkā 2003. gada Pievienošanās līgums, ja visi šā Protokola apstiprināšanas instrumenti ir deponēti pirms minētās dienas.
   2.   Ja pirms minētās dienas nav deponēti visi šā Protokola apstiprināšanas instrumenti, šis Protokols stājas spēkā nākamā mēneša pirmajā dienā pēc tam, kad deponēts pēdējais apstiprināšanas instruments.
   3.   Ja pirms 2004. gada 1. maija nav deponēti visi šā Protokola apstiprināšanas instrumenti, šo Protokolu provizoriski piemēro no 2004. gada 1. maija.
   6. pants
   Nolīguma, Nobeiguma akta un visu tam pievienoto dokumentu tekstu sastāda čehu, igauņu, latviešu, lietuviešu, maltiešu, poļu, slovāku, slovēņu un ungāru valodā.
   Tekstus minētajās valodās pievieno (1) šim Protokolam, un tie ir vienlīdz autentiski tekstiem citās valodās, kurās ir sastādīti Nolīguma, Nobeiguma akta un visu tam pievienoto dokumentu teksti.
   7. pants
   Šis Protokols ir sastādīts divos eksemplāros angļu, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, slovāku, slovēņu, somu, spāņu, ungāru, vācu, zviedru un kazahu valodā, un tā teksts visās šajās valodās ir vienlīdz autentisks.

      Hecho en Bruselas, el treinta de abril de dos mil cuatro.
      V Bruselu dne třicátého dubna dva tisíce čtyři.
      Udfærdiget i Bruxelles den tredivte april to tusind og fire.
      Geschehen zu Brüssel am dreißigsten April zweitausendundvier.
      Kahe tuhande neljanda aasta kolmekümnendal aprillil Brüsselis.
      Έγινε στις Βρυξέλλες, στις τριάντα Απριλίου δύο χιλιάδες τέσσερα.
      Done at Brussels on the thirtieth day of April in the year two thousand and four.
      Fait à Bruxelles, le trente avril deux mille quatre.
      Fatto a Bruxelles, addì trenta aprile duemilaquattro.
      Briselē, divi tūkstoši ceturtā gada trīsdesmitajā aprīlī.
      Priimta du tūkstančiai ketvirtų metų balandžio trisdešimtą dieną Briuselyje.
      Kelt Brüsszelben, a kétezer-negyedik év április havának tizenharmadik napján.
      Magħmul fi Brussel fit-tletin jum ta' April tas-sena elfejn u erbgħa.
      Gedaan te Brussel, de dertigste april tweeduizendvier.
      Sporządzono w Brukseli, dnia trzynastego kwietnia roku dwa tysiące czwartego.
      Feito em Bruxelas, em trinta de Abril de dois mil e quatro.
      V Bruseli dňa tridsiateho apríla dvetisícštyri.
      V Bruslju, dne tridesetega aprila leta dva tisoč štiri.
      Tehty Brysselissä kolmantenakymmenentenä päivänä huhtikuuta vuonna kaksituhattaneljä.
      Som skedde i Bryssel den trettionde april tjugohundrafyra.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropski skupnosti
         Euroopan yhteisöjen puolesta
         På Europeiska gemenskapernas vägnar

         Por la República de Kazajstán
         Za Kazašskou republiku
         For Republikken Kasakhstan
         Für die Republik Kasachstan
         Kasahstani Vabariigi nimel
         Για τη Δημοκρατία τον Καζακστάν
         For the Republic of Kazakhstan
         Pour la République du Kazakhstan
         Per la Repubblica del Kazakstan
         Kazahstānas Republikas vārdā
         Kazachstano Respublikos vardu
         Kazahsztán részéről
         Għar-Repubblika tal-Kazakistan
         Voor de Republiek Kazachstan
         W imieniu Republiki Kazachstanu
         Pela República do Cazaquistão
         Za Kazašskú republiku
         Za Republiko Kazahstan
         Kazakstanin tasavallan puolesta
         På Republiken Kazakstans vägnar

      (1)  Nolīguma tekstu čehu, igauņu, latviešu, lietuviešu, ungāru, maltiešu, poļu, slovāku un slovēņu valodā publicēs vēlāk īpašā Oficiālā Vēstneša izdevumā.


title: 2011/774/ES: Eiropas Parlamenta un Padomes Lēmums ( 2011. gada 16. novembris ) par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Īrijas pieteikums EGF/2010/021 IE/ Construction 71)

text:
               30.11.2011

               LV

               Eiropas Savienības Oficiālais Vēstnesis

               L 317/32

         EIROPAS PARLAMENTA UN PADOMES LĒMUMS
   (2011. gada 16. novembris)
   par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Īrijas pieteikums EGF/2010/021 IE/Construction 71)
   (2011/774/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonds (EGF) tika izveidots, lai sniegtu papildu atbalstu darbiniekiem, kuru atlaišana saistīta ar globalizācijas izraisītām lielām strukturālām pārmaiņām pasaules tirdzniecības sistēmā, un lai palīdzētu viņiem atgriezties darba tirgū.

               (2)

               Attiecībā uz pieteikumiem, kas iesniegti, sākot ar 2009. gada 1. maiju, EGF darbības joma ir paplašināta, tajā iekļaujot atbalstu darbiniekiem, kuru atlaišana ir tieši saistīta ar pasaules finanšu un ekonomikas krīzi.

               (3)

               Saskaņā ar 2006. gada 17. maija Iestāžu nolīgumu EGF var izmantot, nepārsniedzot EUR 500 miljonus gadā.

               (4)

               Īrija 2010. gada 9. jūnijā iesniedza pieteikumu EGF izmantošanai saistībā ar darbinieku atlaišanu 230 uzņēmumos, kuri darbojas NACE 2. redakcijas 71. nodaļas nozarēs (“Arhitektūras un inženiertehniskie pakalpojumi; tehniskā pārbaude un analīze”) NUTS II reģionos Border, Midlands and Western (IE01) un Southern and Eastern (IE02) Īrijā, un līdz 2011. gada 17. jūnijam sniedza papildu informāciju. Šis pieteikums atbilst Regulas (EK) Nr. 1927/2006 10. panta prasībām par finansiālo ieguldījumu noteikšanu. Tādēļ Komisija ierosina izmantot summu EUR 1 387 819 apmērā.

               (5)

               Tādēļ EGF būtu jāizmanto, lai sniegtu finansiālu ieguldījumu saistībā ar Īrijas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2011. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 1 387 819 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2011. gada 16. novembrī

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētājs

         W. SZCZUKA

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.